Leütöttek, megrugdostak egy tatabányai férfit
A férfi tudja magáról, hogy nagyon beteg ember.
Tatabányai Járási és Nyomozó Ügyészség gyorsított eljárásban súlyos testi sértés kísérlete és kifosztás kísérlete miatt állította bíróság elé azt a férfit, aki a sértettet szóváltás közben úgy megütötte, hogy az a földre rogyott, majd megrugdosta, végül értékek után kutatott az övtáskájában.

A férfi két és fél héttel ezelőtt Tatabányán ököllel arcba és fejbe ütötte az ismerősét. Miután az áldozata a földre rogyott kétszer fejbe rúgta, majd letépte az övtáskáját és abban értékek után kutatott.

A gyorsított eljárásban a Tatabányai Járásbíróság – az ügyészi indítvánnyal egyezően – a vádlottat 3 év fegyházra, és 3 év közügyektől eltiltásra ítélte. Az ítéletet az ügyész tudomásul vette, míg a vádlott fellebbezést jelentett be.

A bíróság az ügyész indítványára megállapította azt is, hogy fennáll annak a veszélye, hogy az elkövető a szabadlábon hagyása esetén megszökne vagy újabb bűncselekményt követne el, ezért elrendelte a férfi letartóztatását.
bűnügy